作者：王奕
词牌/韵律：贺新郎

paragraphs: 惆怅秦淮路。
慨当年、商女谁家，几多年数。
死去方知亡国恨，尚激起、浪花如语，应不为、黍峰蒲缕。
花隔青溪胭井湿，又谁省、此时情绪。
云盖拥，翠阴午。
汨罗无复灵均楚。
到如今、荃蕙椒兰，尽成禾黍。
疑是□龙穿王气，遗恨六朝作古。
□留与、浮歌载醑。
天外长江浑不管，也无春无夏无晴雨。
流岁月、滔滔去。